Директорот на Агенцијата за заштита на правото на слободен пристап до информациите од јавен карактер, врз основа на 20 став 1 и член 34 од Законот за слободен пристап до информации од јавен карактер („Службен весник на Република Северна Македонија“ бр. 101/2019), постапувајќи по Барањето за пристап до информации од јавен карактер поднесено од Адвокат Иво Младеновски од Скопје, по предметот Барање за пристап до информации од јавен карактер, на 10.04.2025 година, го донесе следното:

**Р Е Ш Е Н И Е**

**Барањето за пристап до информации од јавен карактер** од Адвокат Иво Младеновски од Скопје, поднесено до Агенцијата за заштита на правото на слободен пристап до информациите од јавен карактер, заведено под бр. 08-2 на 26.03.2025 година, **СЕ УВАЖУВА**.

***о б р а з л о ж е н и е***

До Агенцијата за заштита на правото на слободен пристап до информациите од јавен карактер, беше доставено Барање за пристап до информации од јавен карактер од Барателот на информации Адвокат Иво Младеновски од Скопје, заведено под број 08-2 од 26.03.2025 година, со кое Барателот бара по пошта, телефон и е-маил да му биде доставена следната информација од јавен карактер:

 „Барање за информации од јавен карактер се однесуваат на прашањата:

1. Се бара одговор зошто врз основа на известување од лицето Иво Младеновски упатен преку електронска пошта до вас на ден 20.12.204 година со која ве известува и ви го препраќа одговорот од Агенцијата за заштита на лични податоци во врска доставен до нив Преставката од ваша страна врз основа на моја жалба доставен до вас против Агенцијата за заштита на лични податоци која ме известува дека наводно во одговорот на моето барање за пристап до информации од јавен карктер ми бил даден на ден 06.12.2024 година со Решение бр. 06-1153-3 иако во самиот одговор воопшто не беа дадени бараните информации е незаконски е спроведен тест за штетност, така да прашањето упатено до вас е зошто на моето известување а врз основа на дадениот одговор на Агенцијата за заштита на лични податоци до мене сеуште немате доставено никакво Решение со кое ја отфрлате, усвојувате или одбивате мојата жалба во кое ќе биде наведено дали службено лице за пристап до информации од јавен карактер во Агенцијата за заштита на лични податоци постапило согласно закон кога спровело тест за штетност.

1. Се бара одговор зошто врз основа на поднесена Жалба од лицето Иво Младеновски пратена преку електронска пошта до вас на ден 22.01.2025 година против Агенцијата за храна и втеринарство. прашањето упатено до вас е зошто по мојата жалба до мене сеуште немате доставено никакво известување со кое мојата Жалба ја третирате како Претставка ниту пак Решение со кое ја отфрлате, усвојувате или одбивате мојата жалба во кое ќе биде наведено дали службено лице за пристап до информации од јавен карактер во Агенцијата за храна и ветеринарство постапило согласно закон кога спровело тест за штетност?

3. Се бара одговор зошто врз основа на поднесена Жалба од лицето Иво Младеновски пратена преку електронска пошта до вас на ден 12.12.2024 година против Регулаторна комисија за домување, прашањето упатено до вас е зошто по мојата жалба до мене сеуште немате доставено никакво известување со кое мојата Жалба ја третирате како Претставка ниту пак Решение со кое ја отфрлате. усвојувате или одбивате мојата жалба?

1. Прашуваме бидејќи Агенцијата за заштита на правото на пристап до информации од јавен карактер наведува со Решение број: 08-90 од 20.03.2025 година ја одбива како неснована Жалбата на жалителот изјавена против Министерство за Правда, наведувајќи во образложение дека му се укажува на жалителот дека своите права и правни односно лични интерси, може да ги ги остварува пред се согласно материјални закони кои ја регулираат соодветната материја во предметите, во кои тој се јавува како странка и правна заштита може да ја бара согласно тие закони, прашуваме на кои материјални закони во конкретен случај мислат како Агенција кога жалителот не може да добие соодветен одговор дали се води или не се води и зошто не се води регистар на судска полиција согласно член 86 од Закон за судовите, туку од страна на имателот на информацијата се манипулира со одговорот и не се директно одговара на прашањето, туку се одговара со терминот дека не располагаат. што секој би се сложил дека во целост се разликува од прашањето на кое се бара одговорот а ова се врши со цел за да се онвозможи барателот на информацијата, истата да ја добие во вид на увид во регистерот на припадниците на судска полиција?
2. Прашуваме бидејќи Агенцијата за заштита на правото на пристап до информации од јавен карактер наведува со Решение број: 08-88 од 17.03.2025 година ја одбива како неоснована Жалбата на жалителот изјавена против Централен Регистар наведувајќи во образложение дека жалителот во конкретен случај бара информации за подолг временски период со што истиот наводно го злоупотребува правото на слободен пристап до информации од јавен карактер на начин што ја оптоварува работата и редовното функционирање на органот. прашуваме согласно кој член од законот за слободен пристап до информација од јавен карактер. Агенцијата утврдила дека жалителот односно барателот го злоупотребува правото на слободен пристап до информации од јавен карктер и како доказ обезбедила Агенцијата од имателот на информацијата дека ваквото барање би ја оптоварило работата и редовното функционирање на органот. освен ако Агенцијата сакал да го заштити имателот на информаци од откривање на одредени информации за коруптивно работење на вработените во органот имателот на информацијата?“

Постапувајќи по горенаведеното барање, Агенцијата до Барателот на информацијата ја дава следнава информација:

Во одговор на прашањето под точка 1. Ве известуваме дека на 10.12.2024 година во Агенцијата е заведена Претставка број 03-68, од Иво Младеновски од Скопје, со која се бараат информации од надлежност на Агенцијата за заштита на лични податоци, која претставка, на 17.12.2024 е доставена во надлежност на Агенцијата и за истото сте известени со допис, број 03-68 од 17.12.2024 година, кој допис видно од повратницата за врачување, сте го примиле на 20.12.2024 година.

Во одговор на прашањето под прашањето под точка 2. Ве изветуваме дека од увидот во електронските адреси на Агенцијата за заштита на правото на слободен пристап до информации од јавен карактер и од увидот во Уписникот за жалби кој се води во писарницата на Агенцијата, не е евидентирана жалба од 22.01.2025 година, од Иво Младеновски против Агенцијата за храна и ветеринарство.

Во одговор на прашањето под точка 3. од Барањето, Ве известуваме дека на 13.12.2024 година во архивата на Агенцијата е заведена Претставка број 03-71, од Иво Младеновски од Скопје, со која се бараат информации од надлежност на Регулаторна комисија за домување, која претставка, на 17.12.2024 е доставена во надлежност на Комисијата и за истото сте известени со допис, број 03-71 од 17.12.2024 година, кој допис видно од повратницата за врачување, сте го примиле на 20.12.2024 година.

Во врска со прашањето под точка 4. Ве известуваме дека одговорот на ова прашање е содржано во образложението на Решението број 08-90 од 20.03.2025 година, кое електронски, на Вашата електронска адреса, Ви е доставено на ден 21 март 2025 година (петок).

Во врска со прашањето под точка 5. од Барањето, Ве известуваме дека одговорот на ова прашање е содржано во образложението на Решението број 08-88 од 17.03.2025 година, кое електронски, на Вашата електронска адреса, Ви е доставено на ден 21 март 2025 година (петок).

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

**ПРАВНА ПОУКА:** Против ова Решение може да се поднесе жалба до Агенцијата за заштита на правото за слободен пристап до информациите од јавен карактер во рок од 15 дена од денот на приемот на решението.

**Директор**

**Пламенка Бојчева**

Доставено до:

- Барателот на информацијата

- Архива на Агенцијата